Държавен вестник, бр. 14, 2023 г., стр. 23

БРОЙ  14	
Д Ъ Р Ж А В Е Н  В Е С Т Н И К 	
СТР.  23  
Политика, гарантираща равнопоставеност и 
приобщаване. Всяка секторна политика трябва 
да гарантира равнопоставен достъп до обра-
зование, заетост, здравни и социални услуги, 
цифрова инфраструктура, култура и спорт за 
всеки млад човек независимо от неговия пол, 
етническа принадлежност, местоживеене и со-
циален статус и че младите хора със специфични 
потребности, в неравностойно положение или 
от уязвими групи трябва да бъдат подкрепени, 
приобщени и интегрирани в обществото.
Политика, насърчаваща участие и овластя-
ване. Този принцип предполага предоставяне 
на възможности за качествено участие на мла-
дите хора във формирането, разработването, 
изпълнението и прилагането на младежките 
политики на национално, регионално и местно 
ниво.
Политика, съобразена с възрастови и регио-
нални специфики. Обособяването на различни 
младежки възрастови групи и разработване на 
мерки, съобразени със спецификите в профила, 
потребностите и интересите на всяка възрас-
това група, е важна предпоставка за успешна 
политика. Мерките трябва да бъдат адаптирани 
и към регионалните специфики на населените 
места, където живеят младите хора.
Политика, изпълнявана в сътрудничество. 
Партньорството, конструктивният и ефективен 
диалог с младите хора, неправителствените и 
младежките организации, с институциите на 
национално, регионално и местно ниво, със 
социалните партньори, академичната общност 
и бизнеса са ключов фактор за постигането 
на стратегическите цели на политиката за 
младежта.
Политика, която е многосекторна. Съгла-
суван и интегриран подход за работата на 
различните сектори в държавната администра-
ция, които функционират във взаимодействие 
и изграждат ясен хоризонтален механизъм на 
координация за решаване на младежки про-
блеми и създаване на възможности.
При изготвянето на настоящата стратегия 
са застъпени основните принципи за работа на 
държавната администрация: законност, откри-
тост и достъпност, отговорност и отчетност, 
ефективност, субординация и координация, 
предвидимост, обективност и безпристрастност, 
непрекъснато усъвършенстване на качеството. 
Основополагащи са и принципите: всеоб­
хватност, партньорство, прозрачност, обратна 
връзка, приемственост на документите.
Разбирането и спазването на тези принципи 
е предпоставка за постигане на синергия в 
целите на различните секторни политики и 
реализиране на визията на НСМ 2021 – 2030 г.
Стратегически приоритети за периода 
2021 – 2030 г.
Политиките за младежта на национално 
ниво в Република България се създават и 
реализират с цел осигуряване на благопри-
ятни условия за подобряване качеството на 
живот на младите българи, за да се развиват 
те като пълноценни членове на обществото 
и двигатели на позитивна промяна.
В условията на решаване на редица пре-
дизвикателства пред младите хора, като 
влиянието на пандемията от COVID-19 върху 
образователния процес, ежедневието и пси-
хичното им здраве, задълбочаващите се со-
циални различия и изменението на климата, 
от особена важност е да бъдат приложени 
устойчиви инструменти и механизми за под-
крепа развитието на младите хора в страната.
В резултат на тези предизвикателства и 
в съответствие с предвидените мерки за из-
пълнение на приоритетите от Националната 
програма за развитие на България 2030, както 
и с насоките на стратегическите документи 
на Европейския съюз за развитие на младите 
хора през следващия 10-годишен период, по-
литиката за младежта ще бъде насочена към:
 – Подобряване на междуинституционал-
ната координация в областта на младежката 
политика;
 – Придобиване на опит и умения за при-
общаване към ценностите на гражданското 
общество, науката, културата, изкуството, 
предприемачеството, здравословния начин 
на живот и спорта.
Стратегически приоритети 2021 – 2030 г.
● Приоритет 1: Насърчаване на неформал-
ното обучение;
● Приоритет 2: Насърчаване на заетостта и 
подкрепата за млади хора, които не учат, 
не работят и не се обучават (NEETs);
● Приоритет 3: Насърчаване на ангажи-
раността, участието и овластяването на 
младите хора;
● Приоритет 4: Развитие и утвърждаване на 
младежката работа в национален мащаб;
● Приоритет 5: Свързаност, толерантност 
и европейска принадлежност;
● Приоритет 6: Насърчаване на здравосло-
вен и природощадящ начин на живот;
● Приоритет 7: Насърчаване на културата 
и творчеството сред младите.
Приоритет 1: Насърчаване на неформалното 
обучение
Неформалното обучение е устойчив подход 
за придобиване, утвърждаване и надграждане 
на ключови компетентности от младите хора. 
В синхрон с 8-ата Европейска младежка цел 
„Качествено учене за всички“ настоящата 
стратегия акцентира върху нуждата от пови-
шаване на достъпа на младите хора до качест-
вено неформално обучение чрез разширяване 
на мрежата от доставчици и адаптиране и 
прилагане на стандарти за качество на НФО.